# **DECIZIA ETAPEI DE ÎNCADRARE**

## Nr. din 31.05.2019

Ca urmare a solicitării de emitere a acordului de mediu adresate de **SC ECOTERRA BIOGAS SRL** dincomuna Moara, sat Vornicenii Mici, str. Humorului, nr.32C, judeţul Suceava, înregistrată la APM Suceava cu nr. 4386/08.04.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.06.2019, că proiectul **“Construire clădire, rezervoare și lagună”** propus a fi amplasat în comuna Moara, sat Vornicenii Mici, str. Humorului, nr.32C, jud. Suceava,

* nu se supune evaluării impactului asupra mediului;

- nu se supune evaluării adecvate;

- nu se supune evaluării impactului asupra corpurilor de apă;

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

***1. Dimensiunea şi concepţia întregului proiect***

***a)*** proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la pct.10, lit.a – proiecte de dezvoltare a unitatilor/zonelor industriale;

**Situatie existenta**

Terenul pe care se va amplasa viitoarea investitie are suprafața de de 29.508mp, (cu suprafata construita la sol de 10906mp). structurata astfel:.

- *Platforma de depozitare a silozului de porumb* ocupa o suprafata desfasurata de 5520mp, dreptunghiulara, cu o forma tronconica cu trei laturi cu taluzuri betonate, cu adancime variabila de la 1m la 3m, din care 5000mp reprezinta suprafata carosabila utila, din beton armat cu imbracaminte asfaltica, rezistenta la actiunea acizilor din substrat (silozul de porumb); platforma are prevazut un canal, pe o lungime de 124m, cu rolul de a colecta lichidul scurs din silozul de porumb tocat şi presat, intr-un rezervor de scurgeri lichide din siloz, cu volum de 28,35mc, dotat cu o pompa de extractie care transfera lichidul la fermentatoare. Pentru asigurarea scurgerii apelor pluviale spre exterior s-a executat un sant colector de pamant pe cele trei laturi.

- *Rezervor dejectii lichide sau alte deseuri* sub forma lichida cu D=5,5m, H=3 m si o capacitate de 71,25 mc.

- *Dozatoarele-alimentatoarele* cu substrat solid (siloz de porumb si gunoi de grajd) -2 bucati, sunt constructii metalice sub forma unor cuve metalice paralelipipedice deschise (V=65mc), prevazute cu dispozitive electronice de cantărire a materiilor prime, cu rolul de a prelua si mixa silozul de porumb si diverse tipuri de deseuri si dirija printr-un sistem de benzi transportoare si snecuri la fermentatoarele F1 si F 2. Dozatoarele sunt amplasate pe fundatii din beton armat avand suprafata platformelor betonate de cca. 135mp.

- *Fermentatoarele F1, F2 si fermentatorul secundar F3* (N1) (postfermentator)– sunt rezervoare din beton armat, de forma cilindrica, acoperite cu o folie speciala, dubla (alcatuita din doua membrane). Folia flexibila etanseaza fermentatoarele iar biogazul produs in urma fermentarii se acumuleaza in partea superioara a acestora. Fermentatoarele sund dotate distribuitor de substrat, cu cate 3 mixere de substrat iar interiorul acestora este incalzit cu serpentine din teava de inox. Prin sistemul de incalzire si agitatoarele submersibile, substratul supus fermentarii este in permanenta miscare si incalzit la o temperature de aproximativ 400C, asigurandu-se impreuna cu un anumit nivel al pH-ului, conditii optime procesului de fermentare anaerobe. Fermentatoarele sunt prevazute cu sisteme de control si supraveghere a circuitelor de alimentare si evacuare, a amestecului si a circuitului biogazului. Fermentatoarele sunt semiingropate, au S=495 mp si Vnet=3393mc (Hinterior=8m, Dinterior=24m). Grosimea peretilor si a radierului este de 35cm. Capacitatea de inmagazinare a biogazului este de 810mc.

- *Rezervor de biogaz* (Tanc extern pentru inmagazinarea biogazului ) – Este un depozit temporar de biogaz, denumit si “punga de biogaz”, un semibalon din folie flexibila, dubla, cu un diametru aproximativ de 28-30 m fixat etans pe un cilindru din beton armat cu H=2,00m, Di=28m, Sc=683mp. Volumul maxim de biogaz inmagazinat este de 5000 Nmc la o presiune de operare de 2,5mbar.

- *Depozitul de stocare a digestatului* (lichide rezultate de la fermentare) denumit si LAGUNE este compus din doua bazine cu o forma de trunchi de piramida dreptunghiulara, cu peretii taluzati si o folie PE speciala denumita – laguna, asezata peste aceste bazine. Suprafata celor doua bazine este de 2600mp respectiv 2x1300mp. Dimensiunile fiecarui bazin sunt de 33mx57m si H=3,5m. Laguna de stocare a digestatului este asezata in bazine pe un strat de minim 5 cm de nisip fin pentru a fi protejata impotriva spargerii. Lagunele sunt racordate la circuitul digestatului. Bazinele de stocare au executate sifoane centrale pe fundul gropii, de unde se extrage digestatul cu vidanje prevazute cu pompa de extractie. Pentru asigurarea scurgerii apelor din ploi pe exterior exista un sant colector. Lagunele sunt dispositive de stocare speciale sub forma de incinte inchise din folie speciala. Pe timpul stocarii digestatul este agitat permanent cu cate două mixere submersibile pe fiecare laguna. Vol.brut =6580mc;Vol.net=6000mc.

- *Rezervor de materiale lichide dupa fermentare* (cu rolul functional de a colecta surplusul de lichid rezultat din procesul de separare centrifugala a materialelor fermentate), din beton armat de forma circulara, ingropat, cu S =23,75mp si Vutil=59mc, acoperit cu un planseu circulabil din beton armat. Grosimea peretilor si a radierului este de 25cm.

**-** *Arzator cu flacara (de siguranta)*

Instalatie de gaz automata de siguranta prevazuta in circuitul de biogaz; aprinderea flacarii se produce automat prin raportarea la productia de biogaz planificata pentru consumul motoarelor cu ardere interna; dimensiunile tubulaturii de evacuare gaze arse sunt H=7m si D=0,125m;

- *Instalaţie de condensare si racire a biogazului* care are doua componente:

-Răcitorul de biogaz - instalatie aferenta circuitului de biogaz prin care biogazul este racit prin trecerea printr-un racitor si pregatit corespunzator pentru a fi introdus în motoarele cu ardere interna.

-Aparat de indepartarea condensului din biogaz - filtru de condens cu colectarea apei intr-un camin de condens si reintroducerea acesteai in circuitul apei tehnologice.

- *Centrala de producere de energie electrica si termica* din biogaz denumita si centrala de cogenerare, care cuprinde urmatoarele dotari:

- Cladirea motoarelor cu S=334,2mp care cuprinde camera de comanda, 2 incaperi ale motoarelor de cogenerare pe biogaz JMS420 GS prevazute cu sisteme de ventilatie si incalzire precum si de purificarea a aerului, camerele pentru instalatia de joasa si medie tensiune, camera tehnica, 2 camere post trafo;

-Motoarele de cogenerare cu ardere interna si generatorul de electricitate:

Motoarele de cogenerare CHP de tip JMS420GS-B25 au urmatoarele caracteristici:

* Puterea electrică instalată la bornele generatorului = 1527Kw;
* Puterea electrica scoasă la bornele generatorului = 1487 Kwel;
* Puterea energiei termice colectată = 1472 Kwth;
* Temperatura gazelor arse la iesirea din motor=424oC;
* Temperatura gazelor arse la iesirea din racitor= 180oC;
* Debit gaze arse=6171Nmc/h;
* Randament total=83,9%;

Consum mediu de biogaz la o putere calorică Pci=3800Kcal/Nm3=784Nm3/h

Pentru producerea de energie electrica si termica prin cogenerare se folosesc 2 bucati motogeneratoare de producţie GE JENBACHER care au următoarele componente funcţionale:

* Modulul de cogenerare format din motor cu ardere interna (MAI) si generatorul de curent alternativ trifazat (GCA);
* Sisteme mecanice auxiliare;
* Sisteme electrice;
* Sisteme de automatizare.

Modulul de cogenerare JMS420GS, functionand pe biogaz este compus din MAI de tip J420, cuplat cu generatorul electric tip LSA 52 cu o putere electrică instalată Pi=1970KVA.

Motogeneratoarele cuprind urmatoarele parţi:

- Schimbatoare de caldura;

- Sistem de pompe necesare instalatiei de recuperare a caldurii sub forma de apa calda;

- Radiatoare externe (aerorefrigeratoare cu antigel) pentru racirea motorului in cazul in care nu se recupereaza energia termica;

-Sistemul de racire si de recuperare a agentului termic; Exista patru schimbatoare de caldura pentru producerea energiei termice, care preiau caldura de la sursele calde ale motorului si o transmit mai departe fie la trepta urmatoare de ridicare a temperaturii apei, fie catre mediul de incalzit substratul din fermentatoare.

Agentul schimbator de caldură pentru cele patru schimbatoare de caldura este apa dedurizata care se produce de catre o statie SIMPLEX AS 300 METER (NOBEL AS 300/AT) cu un debit de 3,2m3/h.

-Sistemul de ventilatie; două ventilatoare care asigură un debit de Q=18.000m3/h care asigura mediu proiectat de funcţionare al motogeneratoarelor. Deasemenea sunt prevazute atenuatoare de zgomot din placi lamelare din vata minerala.

-Evacuarea gazelor arse – gazele trec mai intai printr-un atenuator de zgomot in care este inglobat si catalizatorul pentru epurarea gazelor apoi sunt evacuate prin intermediul a doua cosuri metalice, ancorate, cu H=15m si Dn 400 pozitionate la o distanta de 1,2 m de cladirea motoarelor;

-Staţia de medie tensiune 20Kv – consta din două transformatoare ridicatoare de la 0,4KV la 20KV cu puterea de 2000KW fiecare, apoi printr-o staţie de 20KV energia va fi livrată in SEN;

- *Cladirea tehnica* – (S=45mp) are urmatoarele dotari:

-Blocul de pompare a substratului si a materialului lichid intre fermentatoare si dintre fermentatoare şi celelalte recipiente conform cu fluxul tehnologic;

-Sistemul de distribuitoare, robinete comandate si armaturi care asigura dozarea amestecurilor din fermentatoare precum si dirijarea compostului spre rezervorul de fertilizant (lagune);

-Analizoare de biogaz Q1 si desulfuratoare cu aer D1;

-Sistemul de distributie a agentului termic;

-Distributia apei tehnologice;

-Instalaţia de aer sub presiune de 7 bari;

-Tabloul de comanda si supraveghere al fluxurilor de substrat si materiale lichide;

*- Separator* (S=50mp) - constructie supraterana din beton armat cu doua componente:

-Presa cu melc (separator) de conceptie UTS model FSPA-78.10, cu capacitatea de 15mc/h - platformă metalică deasupra platformei statiei de epurare, cu site de separare fragmente si resturi solide de la silozul de porumb si dejectii de animale care sunt continute in compostul rezultat din fermentare, partea lichida separata fiinddirijata catre rezervorul de materiale lichide subteran V1 sau catre lagune;

-Platformă de depozitare ( statie de epurare ) a fertilizantului solid ce rezultă din separator, din beton armat cu inchideri pe trei laturi din pereti de beton armat incastrati in radier.

- *Magazie* si platforma betonata, pentru stocarea deseurilor de origine vegetala si animala colectate. Are o suprafata de 90mp si o capacitate de stocare de 400t, cu paviment betonat si este dotata cu un tocator electric Ripper cu capacitatea de 5t/h.

Masinile si utilajele necesare aprovizionarii cu siloz de porumb sau care sunt folosite in procesul tehnologic si care sunt inchiriate, sunt:

-Masini de tocat si recoltat siloz de mare capacitate (2 utilaje); mijloace de transport al silozului tocat din camp catre locul depozitare (10 de mijloace de transport cu capacitatea de 15 to); buldozere senilate de 16t, pentru tasarea silozului pe platforma de depozitare (2 utilaje); incărcătoare frontale cu cupa de 3-4 mc, pentru incarcarea dozatoarelor (1 utilaj); autovidanje de 20 tone.

**Investitia propusa**

Componentele proiectului se vor amplasa in curtea Statiei de Biogaz, in vecinatatea zonei de stocare actuala a materiilor prime de origine vegetala (laterala padocurilor de stocare a materialelor agricole/vegetale).

Procesul tehnologic al statiei de biogaz moara, nu se va schimba ci doar tehnologia aferenta procesarii materiilor prime va fi modernizata pentru asigurarea procesarii unei game mai mari de deseuri organice in cadrul instalatiei si asigurarea prin pasteurizare a unui digestat superior actualului produs si implicit asigurarea unei calitati superioare a biofertilizantului ce va fi distribuit in agricultura cat si a biogazului utilizat in productia de energie electrica.

Se propune:

Constructie Hala Metalica pe structura metalica 20x29,9 m2 (unde vor fi amplasate doua linii de despachetare deseuri: o linie de despachetare deseuri origine animala si deseuri expirate si una ce va separa deseurile provenite din separarea deseurilor municipale);

Hala metalica va fi impartita in doua parti printr-un perete despartitor:

-Zona de colectare si stocare a deseurilor animale si a deseurilor expirate provenite de la supermarket-uri;

-Zona de colectare si stocare a deseurilor municipale organice, rezultate in urma procesului de sortare a deseurilor municipale;

In cadrul halei metalice se vor amplasa urmatoarele dotari tehnologice:

-Doua dozatoare pentru dozarea deseurilor (codificate cu DF01 si DF01);

-Doua benzi transportoare pentru transportarea deseurilor catre masinile de despachetare (codificate cu SC03 si SC01);

-Un shredder sau masina de despachetare efectiva a deseurilor animale si expirate de la supermarket-uri, codificata cu SH01;

-Un Bioseparator ce are rolul de a actiona in activitatea de separare a materialelor organice din deseurile municipale codificat cu BS01;

-O banda transportoare codificata SC02 cu rolul de a transporta materialele organice separate in cadrul bioseparatorului;

Laguna de stocare a biofertilizantului lichid, inchisa ermetic sub forma unui ecobag de aprox 30x40 mp; H=3,5m. Forma laguinei va fi de tunchi de piramida dreptunghiulara cu laturile mici in jos, cu pereti taluzati la 1:3 si impermeabilizat cu o folie PE speciala, asezata pe strat de nisip de 5cm. Bazinul va avea executat un sifon central pentru extragerea digestatului cu pompa si va avea prevazut un malaxor pentru omogenizarea lichidelor. Pe coronament va fi amenajata platform circulabila din pamant tasat cu latimea de 0,8m. Vbrut=2400mc, Vnet=2000mc.

Pentru monitorizarea apelor freatice se vor construi 2 puțuri în zona lagunelor.

Rezervor de amestec subteran

In vecinatatea halei metalice, se va amplasa un nou rezervor, cu urmatoarele caracteristici: D=14m; H=7m (din care 2m sub cota terenului); Vbrut=1000mc, Vutil=900mc; material: metalic, acoperit cu folie dublu strat. Rezervorul va fi captusit exterior cu polistiren expandat

Rezervorul va fi echipat suplimentar cu sistem de amestecare (2 mixere), cu motor electric instalat in exterior si lame interioare pentru amestecarea continua a continutului de deseuri;

Aici vor fi trimise materiile prime provenite din hala de depozitare. Acest rezervor va fi folosit ca rezervor de balansare a volumelor, uniformizand si dozand fluxurile catre digestoarele anaerobe, precum si ca sistem de stocare pentru materialul gata de digerat.

Rezervor de tampon

Rezervorul va fi cilindric, metalic, cu D=10m; H=4m, semiingropat, Vbrut=540mc, Vutil=500mc. In acest rezervor vor fi trimise materiile trimise din fermentatorul secundar sau in caz de defectiune la bateria de pasteurizare. De aici materiile prime sunt trimise la separator.

Rezervoare supraterane de pasteurizare a biofertilizantului lichid (2 buc.) si platforma de pompare a acestora, in suprafata de 40 mp; Vbrut=540mc, Vutil=500mc. Fiecare rezervor este dotat cu mixer central.

Pentru o mai buna utilizare cat si eficientizarea dispersiei in mediul agricol a biofertilizantului obtinut in etapa finala a producerii biogazului, digestatul trebuie sa fie pasteurizat, atunci cand anumite tipuri de deseuri sunt utilizate in instalatia de biogaz si digestatul final urmeaza sa fie utilizat ca ingrasamant ecologic.

Pasteurizarea se realizeaza prin incalzirea materialului si tinandu-l la o temperatura stipulata (peste 70oC ) pentru o anumita perioada de timp. In cadrul acestui proiect de retehnologizare, proiectantul a optat pentru un sistem de lot amplasat in aval de digestia anaeroba.

Acest lucru va permite pasteurizarea tuturor materialelor care ar putea fi incarcate diferit in digestoare (prin alimentatoarele solide existente), garantand o igienizare completa a digestatului care iese din proces.

Reglementarea mentionata impune ca materialul sa fie pasteurizat timp de cel putin o ora, la o temperatura de 70°C sau mai mare, unde dimensiunea maxima a particulei este de 12 mm. Unitatea de pasteurizare propusa a fost conceputa pentru a respecta aceasta reglementare.

Un ciclu de pasteurizare consta in umplerea, incalzirea, mentinerea la o temperatura ceruta pentru durata necesara si golirea.

Unitatea de pasteurizare este un sistem liber, doua vase in paralel. Fiecare contine un rezervor din otel inoxidabil, prevazut cu o pompa destinata sa amestece continutul, sa taie materialul organic si sa goleasca vasul dupa ce operatia a fost finalizata. Un mixer este, de asemenea, integrat, precum si celulele/senzorii de sarcina pentru a cantari continutul.

Un panou de control este inclus ce contine un inregistrator de date, asigurand ca datele de proces sunt inregistrate si stocate in cazul in care autoritatile nationale solicita spre control informatiile aferente etapei/procesului de pasteurizare.

Conform solutiei tehnice adoptate, proiectate si calculate, proiectul extinderii Statiei de Biogaz prin “Construire Cladire, Rezervoare si Laguna” va avea baza de calcul/referinta si ca principale materii prime, urmatoarele:

-Aproximativ 15.000 de tone/an de deseuri de origine organica;

-Aproximativ 10.000 de tone/an de deseuri alimentare provenite din Supermarket-uri/Hypermarket-uri/Depozite Logistice/Market-uri/Colectori de deseuri alimentare;

-Aproximativ 25.000 de tone/an de deseuri organice provenite din separarea deseurilor municipale/solide;

Lista de deseuri ce urmeaza a fi procesate/valorificate in cadrul statiei de Biogaz Moara.

Daca vor exista schimbari cu privire la lista deseurilor sau capacitatile ce urmeaza a fi instalate, beneficiarul proiectului, ECOTERRA BIOGAS SRL va notifica Agentia de Mediu Suceava.

| Cod de deseu | Descriere conform HG 856/2002 |
| --- | --- |
| 02 01 06 | dejectii animaliere (materii fecale, urina, inclusiv resturi de paie) colectate separat si tratate in afara incintei |
| 02 01 01 | namoluri de la spalare si curatare |
| 02 01 02 | deseuri de tesuturi animale |
| 02 01 03 | deseuri de tesuturi vegetale |
| 02 02 01 | namoluri de la spalare si curatare |
| 02 02 02 | deseuri de tesuturi animale |
| 02 02 03 | materii care nu se preteaza consumului sau procesarii |
| 02 02 04 | namoluri de la epurarea, efluentilor proprii |
| 02 03 01 | namoluri de la spalare, curatare, decojire, centrifugare si separare |
| 02 03 04 | materii care nu se preteaza consumului sau procesarii |
| 02 03 05 | namoluri de la epurarea efluentilor proprii |
| 02 04 01 | namoluri de la curatarea si spalarea sfeclei de zahar |
| 02 04 03 | namoluri de la epurarea efluentilor proprii |
| 02 05 01 | materii care nu se preteaza consumului sau procesarii |
| 02 05 02 | namoluri de la epurarea efluentilor proprii |
| 02 06 01 | materii care nu se preteaza consumului sau procesarii |
| 02 06 03 | namoluri de la epurarea efluentilor proprii |
| 02 07 01 | deseuri de la spalarea, curatarea si prelucrarea mecanica a materiei prime |
| 02 07 02 | deseuri de la distilarea bauturilor alcoolice |
| 02 07 04 | materii care nu se preteaza consumului sau procesarii |
| 02 07 05 | namoluri de la epurarea efluentilor in incinta |
| 19 08 09 | amestecuri de grasimi si uleiuri de la separarea amestecurilor apa/ulei din sectorul uleiurilor si grasimilor comestibile |
| 20 01 25 | uleiuri si grasimi comestibile |
| 20 01 08 | deseuri biodegradabile de la bucatarii si cantine |
| 20 01 01 | deseuri biodegradabile |
| 19 06 05 | faza lichida de la tratarea anaeroba a deseurilor animale si vegetale (fertilizant lichid) |
| 19 06 06 | faza fermentata de la tratarea anaeroba a deseurilor animale si vegetale |

1. *Racordarea la rețelele utilitare existente în zonă*
2. Alimentarea cu apă

Alimentarea cu apa menajera si tehnologica se realizeaza din sursa existenta, put forat de mare adancime (H=180m si Ø=180mm). Din putul de adancime, apa este pompata intr-un rezervor de 50mc din fibra de sticla armata, cu pompa submersibila tip IDROSOM 14/100T, Q=4 m3/h. Din rezervor apa este pompata in circuitul tehnologic – cladirea tehnică si cladirea motoarelor (unde se afla o statie de dedurizare), cu o pompa tot submersibila de tip MBS –B/5 prin conducte cu montaj subteran. - Apa necesara procesului tehnologic este in circuit inchis, cu suplimentarea unor cantitati pentru a pastra debitele necesare, prin urmare nu exista evacuari de ape tehnologice uzate din faza de fermentatie a procesului tehnologic.

- Ca apa potabila e folosita apa imbuteliata.

Debitul exploatabil din sursa este de 1,0 l/s.

Cerinta de apa menajera este: Qzi med.=0,176mc/zi (0,064 mii mc/an); Qzi max.=0,212mc/zi (0,077 mii mc/an);

Cerinta de apa tehnologica este: Qzi med.=38,588mc/zi (12,989 mii mc/an); Qzi max.=46,305mc/zi (16,901 mii mc/an);

Volumele de apa necesare functionarii obiectivului sunt:

Regim nominal-38,59mc/zi; Regim minimal-30,87mc/zi; Regim de restrictii-26,24mc/zi;

Grad de asigurare al folosintei de apa-85%.

Unitatea este dotata cu stingatoare pentru stingerea incendiilor.

b) Ape uzate menajere

- Apele uzate menajere si apele tehnologice din cladirea motoarelor (camera de comanda si grupul social) sunt preluate si dirijate catre un bazin betonat, vidanjabil cu un volum V=5mc. Apele vidanjate sunt introduse in fluxul tehnologic de producere de energie.

c) Ape uzate tehnologice

- Apa necesara procesului tehnologic este in circuit inchis, cu suplimentarea unor cantitati pentru a pastra debitele necesare, prin urmare nu exista evacuari de ape tehnologice uzate din faza de fermentatie a procesului tehnologic.

d) Ape pluviale

Apele pluviale se scurg liber pe teren. Lichidele colectate si apele pluviale potential impurificate de pe platformele de depozitare a materiilor prime, vor fi colectate in bazinul de stocare dejectii si utilizate in fluxul de fermentare (V=28,35mc). Tot in acest bazin sunt colectate apele pluviale si eventualele lichide colectate de pe platforma betonata a separatorului. Din acest bazin lichidul este transferat cu o pompa submersibila catre rezervorul de materiale lichide dupa separare, aflat langa separator.

1. Alimentarea cu energie electrică și termică

Alimentarea cu energie electrică si agent termic se va realiza din productia proprie a centralei de cogenerare.

***b)*** cumularea cu alte proiecte existente şi/sau aprobate - nu este cazul;

1. utilizarea resurselor naturale, în special a solului, a terenurilor, a apei şi a biodiversităţii – nu este cazul;
2. cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria comunei Moara, iar deşeurile reciclabile se vor valorifica prin agenţi economici autorizaţi.
3. poluarea şi alte efecte negative - nu este cazul
4. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
5. riscurile pentru sănătatea umană - nu este cazul.

**2. Localizarea proiectului**

a) *utilizarea actuală şi aprobată a terenurilor*: Investiția ce face obiectul acestui proiect, se va amplasa pe un teren situat în intravilanul localitatii Vornicenii Mici, jud. Suceava.

Parcela de teren pe care se va realiza obiectivul, identificată conf. C.F. cu parcela 41076, este proprietate privata, având folosința actuală de zona de constructii industriale si edilitare cu categoria de folosinta teren curti constructii-22542mp si arabil-6966mp.

b) *bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

1. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

- autoritatea competentă în domeniul gospodăririi apelor, Sistemul de Gospodărire a Apelor Suceava, a emis Avizul de gospodarire a apelor nr.50/30.05.2019.

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 52/07.03.2019 emis de Primăria comunei Moara.

1. Se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria comunei Moara, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

Maria Mădălina NISTOR

|  |  |
| --- | --- |
| Şef Serviciu  Avize, Acorduri, Autorizaţii, Adina Hobjila | Şef Serviciu  Calitatea Factorilor de Mediu, Anca IONCE |
| Întocmit,  Cons. Mariana BURLACU |  |